**ՆԱԽԸՆՏՐԱԿԱՆ ԾՐԱԳԻՐ**

● Հիմնանորոգվելու և բարեկարգվելու են ներհամայնքային ճանապարհները։ Ուռուտ և Բովաձոր բնակավայրերից դեպի մայրուղի տանող ճանապարհները կհիմնանորոգվեն

● Համայնքի բնակավայրերի բոլոր փողոցները լինելու են ամբողջությամբ լուսավորված։ Արդիականացնելու ենք արտաքին լուսավորության համակարգը՝ ժամանակակից էներգոխնայող լուսատուներով։ 2022 թվականին բոլոր բնակավայրերում կտեղադրվեն արևային ֆոտոոլտային կայաններ

● Ագարակ և ՈՒռուտ բնակավայրերում 2023 թվականի ընթացքում KFW ծրագրի շրջանակներում կկառուցվի ջրամատակարարման և կոյուղու ժամանակակից համակարգ

● Խթանելու ենք գյուղատնտեսական ծրագրերի իրականացմանը համայնքում, ներդրումներ ենք կատարելու ոռոգման ցանցի նորոգման և արդիականացման մեջ,

 շարունակելու ենք մեր որդեգրած քաղաքականությունը՝ համայնքում անմշակ հողատարածքները նվազագույնի հասցնելու ուղղությամբ

● Համայնքի բոլոր բնակավայրերի շահառուների համար հասանելի ենք դարձնելու նախադպրոցական կրթությունը, կառուցելու և վերանորոգելու ենք մանկապարտեզներ և նախակրթարաններ

● Վերազինելու ենք մշակութային տները, ստեղծելու և ֆինանսավորելու ենք սպորտային և գեղարվեստի խմբեր

● Համայնքի բոլոր բնակավայրերում կառուցվելու և բարեկարգվելու են հասարակական տրանսպորտի կանգառները

● 2023 թվականի ընթացքում` տարածքային զարգացման հիմնադրամի ֆինանսավորմամբ համայնքում կկառուցվի համայնքապետարանի շենք, որտեղ տեղակայված կլինի քաղաքացիների սպասարկման գրասենյակ և նիստերի դահլիճ

● Բարեկարգելու և կառուցելու ենք պուրակներ և մանկական խաղահրապարակներ։ 2022 թվականին համայնքի 5 բնակավայրերում կտեղադրվեն խաչքարեր և կբարեկարգվեն տարածքները

● Ավելացնելու ենք աղբահավաքման պարբերականությունը

● Աջակցելու ենք համայնքում գործող դպրոցներին և բուժհաստատություններին

● Մշակելու և ներդնելու ենք տեղական երիտասարդական ծրագրերին ուղղված քաղաքականություն

● Զարգացնելու ենք միջհամայնքային կապերը և իրագործելու ենք լավագույն փորձի փոխանակման ծրագրեր, համագործակցելու ենք համայնքի համար կարևոր նշանակության ոլորտներում տեղական և միջազգային կազմաակերպությունների հետ

● Մշակելու և իրագործելու ենք ծրագրեր՝ ուղղված համայնքում առավել խոցելի խմբերի ներկայացուցիչների խնդիրների լուծմանը: